
Ehitusloa andmine (A. Daumani tn 30 // A. Daumani tn 14 // Aleksander Puškini tänav J13) 

1. ASJAOLUD JA MENETLUSE KÄIK

29.07.2020 ehitisregistri elektroonilisse keskkonda laekus läbivaatamiseks ehitusloa taotlus  Narva linn, A. Daumani tn 30 // A. Daumani tn 14 // Aleksander Puškini tänav J13 kinnistutele lemmikloomade varjupaiga hoone püstitamiseks, ühisveevärgi- ja kanalisatsioonitorustike  rajamiseks ning ehitusteatised piirdeaeda, kinnistu vee- ja kanalisatsioonitorustike rajamiseks koos ehitusprojektiga „Narva linn, A.Daumani tn 30 kinnistule lemmikloomade varjupaiga püstitamine detailplaneeringu alusel 222020_PP_v01_Daumani30“, peaprojekteerija TiTO Arhitektid OÜ.
Narva Linnavolikogu 14.08.2008.a. otsusega nr 252 kehtestatud Daumani tn 30 maa-ala detailplaneeringu ning Narva Linnavolikogu 24.01.2013. a otsusega nr 3 kehtestatud Narva linna üldplaneeringuga on A. Daumani tn 30 maakasutuse sihtotstarbeks määratud üldkasutatav maa 100%. 

03.08.2020 ehitisregistri  keskkonnas on genereeritud ehitusloa  eelnõu  nr 2012271/24233, menetluse nr 223714 ning suunatud Arhitektuuri- ja Linnaplaneerimise Ametile, Linnamajandusametile, Veterinaar- ja Toiduametile ja Päästeameti Ida päästekeskusele kooskõlastamiseks ning arvamuste avaldamiseks.
Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt  on mitu korda tagastatud puuduste kõrvaldamiseks.

27.08.2020 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.
Arhitektuuri ja Linnaplaneerimise Amet kooskõlastas tingimisi märkusega: „Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega. Antud juhul kuulub kavandatav tegevus KeHJS § 6 lg 2 p 10 mainitud valdkonda. Samas ei ole kavandatavat tegevust nimetatud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ ning seetõttu eelhinnangut vastavalt KeHJS § 6 lg 2´3 ei anta“.
01.11.2020 kõik kaasatud isikud kooskõlastasid ehitusloa eelnõu.

Ehitusprojekt vastab sätestatud nõuetele, detailplaneeringule ja projekteerimistingimustele ning ehitisele ja ehitamisele esitatud nõuetele.
Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. Ehitusseadustiku  §  42  lõike  2  kohaselt   pädev asutus  otsustab  keskkonnamõju  hindamise algatamise vajaduse. 
2.4. Ehitusseadustiku § 35 lõike 5 kohaselt kui ehitusloakohustusliku ehitise ehitusprojekt  sisaldab ehitisi, mille ehitamisest peab teavitama, siis asendab ehitusteatist ehitusluba.
3. OTSUS

3.1. Anda  ehitusluba A. Daumani tn 30 // A. Daumani tn 14 // Aleksander Puškini tänav J13 kinnistutele lemmikloomade varjupaiga hoone püstitamiseks, ühisveevärgi- ja kanalisatsioonitorustike, piirdeaeda, kinnistu vee- ja kanalisatsioonitorustike rajamiseks vastavalt ehitusprojektile „Narva linn, A Daumani tn 30 kinnistule (kaasatud kinnistud A.Puškini tn J3 ja A.Daumani tn 14) lemmikloomade varjupaiga püstitamine detailplaneringu alusel 222020_PP_v04_Daumani30“, peaprojekteerija TiTO Arhitektid OÜ.


3.2. Jätta algatamata  A. Daumani tn 30 // A. Daumani tn 14 // Aleksander Puškini tänav J13  lemmikloomade varjupaiga hoone püstitamise ning piirde, vee- ja kanalisatsioonitorustike rajamise keskkonnamõju hindamist.
4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

